CELEX: C2005/057/49
Language: sk
Date: 2005-03-05 00:00:00
Title: Vec T-472/04: Žaloba podaná dňa 20. novembra 2004: Vassilios Tsarnavas proti Komisii Európskych spoločenstiev

5.3.2005   
            
            
               SK
            
            
               Úradný vestník Európskej únie
            
            
               C 57/29
            
         Žaloba podaná dňa 20. novembra 2004: Vassilios Tsarnavas proti Komisii Európskych spoločenstiev
   (Vec T-472/04)
   (2005/C 57/49)
   Jazyk konania: francúzština
   Vassilios Tsarnavas, bydliskom vo Volos (Grécko), v zastúpení: Nicolas Lhoëst, advokát, ktorý si zvolil adresu na doručovanie v Luxemburgu, podal 20. novembra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie Komisie z 23. decembra 2003 a to v rozsahu, v ktorom nezahrnulo meno žalobcu do zoznamu úradníkov, navrhnutých na povýšenie za rok 1999, ani do zoznamu úradníkov, o ktorých sa rozhodlo, že ich zásluhy najviac odôvodňujú ich povýšenie do platovej triedy A 4 na základe hodnotiaceho obdobia za roky 1998 a 1999, a ani do zoznamu úradníkov, ktorí boli povýšení do platovej triedy A4 na základe tých istých období,
            
         
               —
            
            
               zrušil všetky súvisiace a/alebo následné rozhodnutia,
            
         
               —
            
            
               v prípade potreby zrušil rozhodnutie Komisie z 5. augusta 2004, ktorým bola zamietnutá žalobcova sťažnosť,
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Na podporu svojej žaloby sa žalobca odvoláva na chyby v konaní, porušenie článku 25 ods. 2 služobného poriadku, porušenie článku 45 služobného poriadku, zásadu rovnakého zaobchádzania a správneho úradného postupu, ako aj na zjavne nesprávne posúdenie.